CELEX: 32011D0251
Language: et
Date: 2011-04-18 00:00:00
Title: 2011/251/EL: Komisjoni rakendusotsus, 18. aprill 2011 , millega muudetakse otsust 2009/766/EÜ sagedusalade 900 MHz ja 1800 MHz ühtlustamise kohta ühenduses üleeuroopalisi elektroonilisi sideteenuseid pakkuda võimaldavate maapealsete süsteemide jaoks (teatavaks tehtud numbri K(2011) 2633 all)  EMPs kohaldatav tekst

27.4.2011   
            
            
               ET
            
            
               Euroopa Liidu Teataja
            
            
               L 106/9
            
         KOMISJONI RAKENDUSOTSUS,
   18. aprill 2011,
   millega muudetakse otsust 2009/766/EÜ sagedusalade 900 MHz ja 1 800 MHz ühtlustamise kohta ühenduses üleeuroopalisi elektroonilisi sideteenuseid pakkuda võimaldavate maapealsete süsteemide jaoks
   (teatavaks tehtud numbri K(2011) 2633 all)
   (EMPs kohaldatav tekst)
   (2011/251/EL)
   
      EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 7. märtsi 2002. aasta otsust nr 676/2002/EÜ Euroopa Ühenduse raadiospektripoliitika reguleeriva raamistiku kohta (raadiospektrit käsitlev otsus), (1) eriti selle artikli 4 lõiget 3,
   ning arvestades järgmist:
   
               (1)
            
            
               Komisjoni otsuse 2009/766/EÜ (2) eesmärk on ühtlustada kättesaadavuse ja tõhusa kasutamise jaoks tehnilisi tingimusi sagedusalas 900 MHz kooskõlas nõukogu 25. juuni 1987. aasta direktiiviga 87/372/EMÜ (sagedusalade kohta, mis reserveeritakse üleeuroopalise üldkasutatava digitaalse maismaa liikuva kärgside kooskõlastatud kasutuselevõtmiseks ühenduses) (3) ning sagedusalas 1 800 MHz selliste maapealsete süsteemide jaoks, millega on võimalik osutada elektroonilisi sideteenuseid.
            
         
               (2)
            
            
               Liikmesriigid on jälginud sagedusalade 900 MHz ja 1 800 MHz tõhusat kasutamist, et rakendada uut tehnoloogiat ja tagada sobivate meetmete abil direktiivi 87/372/EMÜ kohaselt tehniline ühilduvus GSM-süsteemi ja UMTS-süsteemiga.
            
         
               (3)
            
            
               Komisjon andis 15. juunil 2009 Euroopa postside- ja telekommunikatsiooniadministratsioonide konverentsile (CEPT) otsuse nr 676/2002/EÜ artikli 4 lõike 2 kohased volitused LTE-süsteemi ning võimaluse korral ka muu tehnoloogia kasutuselevõtuks sagedusalades 900 MHz ja 1 800 MHz vajalike tehniliste tingimuste kindlaksmääramiseks.
            
         
               (4)
            
            
               CEPT esitas vastuseks sellele volitusele aruanded 40 ja 41. Aruannetes leiti, et sagedusalades 900 MHz ja 1 800 MHz on võimalik LTE- (Long Term Evolution) ja WiMAX- (Worldwide Interoperability for Microwave Access) süsteemid kasutusele võtta, rakendades asjaomaste kandjate kanalite äärte eraldamiseks sobivaid viise.
            
         
               (5)
            
            
               CEPTi aruanded 41 ja 42 sisaldavad teavet UMTS-, LTE- ja WiMAX-süsteemide ning lennunduse raadiosüsteemide kooseksisteerimise kohta 960 MHz kõrgematel sagedusaladel ning soovitusi häirete leevendamiseks.
            
         
               (6)
            
            
               CEPTile antud volituse põhjal tehtud töö tulemusi tuleks ELis kohaldada ning liikmesriikidelt tuleks nõuda nende võimalikult kiiret rakendamist, arvestades üha kasvavat turunõudlust LTE- ja WiMAX-süsteemi kasutuselevõtu järele kõnealustes sagedusalades. Lisaks sellele peaksid liikmesriigid tagama, et UMTS-, LTE- ja WiMAX-süsteemide puhul oleks ette nähtud piisav kaitse kõrvalasuvates sagedusalades olemasolevate süsteemide jaoks.
            
         
               (7)
            
            
               Euroopa Telekommunikatsiooni Standardite Instituut (ETSI) on lõpetamas ühtlustatud standardite EN 301908-21 ja EN 301908-22 väljatöötamist, mis loob eelduse, et asjaomased seadmed vastavad Euroopa Parlamendi ja nõukogu 9. märtsi 1999. aasta direktiivi 1999/5/EÜ (raadioseadmete ja telekommunikatsioonivõrgu lõppseadmete ning nende nõuetekohasuse vastastikuse tunnustamise kohta) (4) artikli 3 lõike 2 nõuetele.
            
         
               (8)
            
            
               Otsuse 2009/766/EÜ lisa tuleks seega vastavalt muuta.
            
         
               (9)
            
            
               Käesoleva otsusega ettenähtud meetmed on kooskõlas raadiospektrikomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2009/766/EÜ lisa asendatakse käesoleva otsuse lisaga.
   Artikkel 2
   Käesolev otsus on adresseeritud liikmesriikidele.
   
      Brüssel, 18. aprill 2011
      
         
            Komisjoni nimel
         
         
            asepresident
         
         Neelie KROES
      
   
   
      (1)  EÜT L 108, 24.4.2002, lk 1.
   
      (2)  ELT L 274, 20.10.2009, lk 32.
   
      (3)  EÜT L 196, 17.7.1987, lk 85.
   
      (4)  EÜT L 91, 7.4.1999, lk 10.
   LISA
   
      
         „LISA
         
            ARTIKLIS 3 JA ARTIKLI 4 LÕIKES 2 OSUTATUD MAAPEALSETE SÜSTEEMIDE LOETELU
         
         Järgnevaid tehnilisi parameetreid kohaldatakse olulise osana tingimustest, mis on vajalikud selleks, et tagada kõrvuti asetsevate võrkude kooseksisteerimine kahe- või mitmepoolsete kokkulepete puudumise korral, ilma et see välistaks vähem rangete tehniliste parameetrite kohaldamist, kui asjaomaste võrkude käitajad selles kokku lepivad.
         
                     Süsteemid
                  
                  
                     Tehnilised parameetrid
                  
                  
                     Rakendamise tähtpäev
                  
               
                     UMTS, mis vastab ETSI avaldatud standarditele, eriti standarditele EN 301908-1, EN 301908-2, EN 301908-3 ja EN 301908-11
                  
                  
                     
                                 1.
                              
                              
                                 Kandesageduste vahe vähemalt 5 MHz kahe kõrvutiasetseva UMTS-võrgu vahel.
                              
                           
                                 2.
                              
                              
                                 Kandesageduste vahe vähemalt 2,8 MHz kõrvutiasetsevate UMTS-võrgu ja GSM-võrgu vahel
                              
                           
                  
                     9. mai 2010
                  
               
                     LTE, mis vastab ETSI avaldatud standarditele, eriti standarditele EN 301908-1, EN 301908-13, EN 301908-14 ja EN 301908-11
                  
                  
                     
                                 1.
                              
                              
                                 Kui kõrvuti on LTE-võrk ja GSM-võrk, peab LTE-kanali ääre ja GSM-kandja kanali ääre vahel olema sagedusvahe vähemalt 200 kHz.
                              
                           
                                 2.
                              
                              
                                 Kui kõrvuti on LTE-võrk ja UMTS-võrk, ei ole sagedusvahet LTE-kanali ääre ja UMTS-kandja kanali ääre vahel vaja.
                              
                           
                                 3.
                              
                              
                                 Kui kõrvuti on kaks LTE-võrku, ei ole sagedusvahet LTE-kanalite äärte vahel vaja.
                              
                           
                  
                     31. detsember 2011
                  
               
                     WiMAX, mis vastab ETSI avaldatud standarditele, eriti standarditele EN 301908-1, EN 301908-21, EN 301908-22
                  
                  
                     
                                 1.
                              
                              
                                 Kui kõrvuti on WiMAX-võrk ja GSM-võrk, peab WiMAX-kanali ääre ja GSM-kandja kanali ääre vahel olema sagedusvahe vähemalt 200 kHz.
                              
                           
                                 2.
                              
                              
                                 Kui kõrvuti on WiMAX-võrk ja UMTS-võrk, ei ole sagedusvahet WiMAX-kanali ääre ja UMTS-kandja kanali ääre vahel vaja.
                              
                           
                                 3.
                              
                              
                                 Kui kõrvuti on kaks WiMAX-võrku, ei ole sagedusvahet WiMAX-kanali äärte vahel vaja.
                              
                           
                  
                     31. detsember 2011”